
    REPUBLIKA HRVATSKA
 OPĆINSKI SUD U ZLATARU
STALNA SLUŽBA U PREGRADI
Pregrada, Ul. Stjepana Radića 6
              Poslovni broj: Z-11645/2026-3


 R E P U B L I K A   H R V A T S K A

R J E Š E N J E

I

O G L A S


	Općinski sud u Zlataru, Stalna služba u Pregradi, po sutkinji tog suda Sanji Leskovar - Hostić, kao sucu pojedincu, u zemljišnoknjižnom predmetu predlagatelja PLINACRO d.o.o., Zagreb, Savska cesta 88a, OIB 69401829750, kojeg zastupa punomoćnik Frano Gavranić, odvjetnik u Odvjetničkom društvu Špehar i Gavranić d.o.o. iz Zagreba, radi pojedinačnog zemljišnoknjižnog ispravnog postupka, dana 8. listopada 2026.,

r i j e š i o  j e :

	I. Temeljem čl. 210. Zakona o zemljišnim knjigama (NN 63/19, 128/22,155/23 i 127/2024, dalje - ZZK) otvara se pojedinačni zemljišnoknjižni ispravni postupak na nekretnini:

- čkbr. 980/1 STRMEC HUMSKI, DVORIŠTE, ZGRADA MJEŠOVITE UPORABE, Strmec Humski, STRMEC HUMSKI 49, SPREMIŠTE, Strmec Humski, STRMEC HUMSKI, ukupne površine 2154 m2, upisana u zk.ul. 2211 k.o. Lupinjak, na kojoj je upisano pravo vlasništva u korist:

Tepeš Martin, Strmec Humski 49, Strmec Humski, Hum na Sutli, u 1/1 dijela.

	Ovim postupkom predlagatelj predlaže da se ispravi sadržaj zemljišne knjige za naprijed navedenu nekretninu, te da se donese odluka o uknjižbi prava stvarne služnosti (ukopavanjem cjevovoda u zemljištu) u širini od 10 m, odnosno 5 metara lijevo i 5 metara desno od osi cjevovoda prema kopiji plana s ucrtanom trasom plinovoda i to radi izgradnje Magistralnog plinovoda Rogatec-Zabok DN 500/50, što obuhvaća nesmetano korištenje koje uključuje redoviti pregled, održavanje i popravke cjevovoda, sječu drveća i drugog raslinja koje ugrožava plinovod, te obvezu vlasnika predmetne nekretnine da u pojasu služnosti na trasi plinovoda neće saditi trajne nasade niti graditi trajne objekte, na navedenoj nekretnini, kao poslužnoj nekretnini, u korist povlasnog Magistralnog plinovoda Rogatec-Zabok DN 500/50, na ime PLINACRO d.o.o., Zagreb, Savska cesta 88a, OIB 69401829750.
 	
	II. Temeljem čl. 211. st. 1.  ZZK-a, 

   o g l a š a v a  s e

	da je pri Općinskom sudu u Zlataru, Stalnoj službi u Pregradi, otvoren pojedinačni ispravni postupak kojim predlagatelj zahtijeva da se na navedenoj nekretnini provede postupak i ispravi sadržaj zemljišne knjige za naprijed navedenu nekretninu, te da se donese odluka o uknjižbi prava stvarne služnosti (ukopavanjem cjevovoda u zemljištu) u širini od 10 m, odnosno 5 metara lijevo i 5 metara desno od osi cjevovoda prema kopiji plana s ucrtanom trasom plinovoda i to radi izgradnje Magistralnog plinovoda Rogatec-Zabok DN 500/50, što obuhvaća nesmetano korištenje koje uključuje redoviti pregled, održavanje i popravke cjevovoda, sječu drveća i drugog raslinja koje ugrožava plinovod, te obvezu vlasnika predmetne nekretnine da u pojasu služnosti na trasi plinovoda neće saditi trajne nasade niti graditi trajne objekte, na navedenoj nekretnini, kao poslužnoj nekretnini, u korist povlasnog Magistralnog plinovoda Rogatec-Zabok DN 500/50, na ime PLINACRO d.o.o., Zagreb, Savska cesta 88a, OIB 69401829750.

	O otvaranju i provođenju pojedinačnog ispravnog postupka objavit će se oglas na e-Oglasnoj ploči suda, oglasnoj ploči DGU, PUK Krapina, Ispostava za katastar nekretnina Pregrada i oglasnoj ploči Općine Hum na Sutli. 

Pozivaju se zainteresirane osobe da u roku od 30 dana od dana objave oglasa na e-Oglasnoj ploči suda, podnesu svoje prijedloge ili prigovore u vezi predmetnog postupka.

III. Određuje se zabilježba pokretanja i otvaranja pojedinačnog ispravnog postupka na nekretnini pod točkom I. rješenja, a provedba se nalaže ovome sudu, Zemljišnoknjižnom odjelu Pregrada. 

[bookmark: _GoBack]IV. Određuje se očevid i rasprava za ispravak zemljišnoknjižnog stanja na nekretnini navedenoj pod točkom I. rješenja, za dan 

13. studenog 2026. u 13,00 sati

a na istu se pozivaju: 
1. predlagatelj po punomoćniku 
2. vlasnik upisan u zemljišnim knjigama 
3. sudski vještak za geodeziju iz GEO-TNT d.o.o. Pregrada
4. sve zainteresirane osobe koje polažu pravo na predmetnu nekretninu

	Izostanak pozvanih osoba ne odgađa održavanje rasprave za ispravak, niti znači da je osoba koja nije pristupila povukla svoju prijavu ili prigovor, niti da ista priznaje tuđe prijave ili prigovore.

	V. Poziva se predlagatelj na platež predujma u iznosu od 333,53 EUR (za troškove geodetskog vještačenja iznos od 250,00 EUR, te za troškove izlaska sudske komisije na očevid iznos od 83,53 EUR), na broj računa i to: primatelj: OPĆINSKI SUD U ZLATARU, STALNA SLUŽBA U PREGRADI, IBAN ili broj računa primatelja: HR5723900011300000605, poziv na broj 207-11645-2026, i naznakom broja predmeta (P) Z-11645/2026, te da sudu dostavi dokaz o izvršenoj uplati najkasnije 3 (tri) dana prije zakazanog očevida jer se u protivnom isti neće održati i postupak će se obustaviti.

Napomena:   
U  slučaju nepovoljnih vremenskih uvjeta, očevid i rasprava se neće održati.
 

U Pregradi, 8. listopada 2026.





								      Sutkinja:

      						                Sanja Leskovar-Hostić





POUKA O PRAVNOM LIJEKU:
	Protiv ovog rješenja nije dopuštena žalba.
Osobe koje imaju pravni interes, mogu svoja prava ostvarivati u tijeku ispravnog postupka, podnošenjem prijave ili prigovora u roku otvorenom za ispravak,  odnosno u parnici pred sudom ili pred drugim nadležnim tijelom, nakon što pojedinačni ispravni postupak bude zaključen.

Dostaviti:
  1.  e-Oglasna ploča suda
  2.  Oglasna ploča DGU, PUK Krapina, Ispostava za katastar nekretnina Pregrada
  3.  Oglasna ploča Općine Hum na Sutli
  4.  Zk. odjel Pregrada
5. Odvjetnik Frano Gavranić, Zagreb, Šenoina 19/I
6. GEO-TNT d.o.o. Pregrada, Stjepana Škreblina 4/I
7. Tepeš Martin, Strmec Humski 49, Hum na Sutli

